ԵԽ մարդու իրավունքների հանձնակատարը անդրադարձել է նաև Հայաստանում տիրող գենդերային անհավասարության և կանանց նկատմամբ բռնությունների խնդիրներին: Այս հարցում որպես առաջնահերթություն, հանձնակատարը խորհուրդ է տալիս վերացնել գենդերային խտրականության բոլոր դրսևորումները դպրոցական ծրագրերում, խտրականության դեմ պայքարի համապարփակ օրենք ընդունել եւ ավելացնել կանանց ներկայացվածությունը հանրային և քաղաքական կյանքում, ինչպես նաև ավելի վճռական քայլեր ձեռնարկել գենդերային հավասարությունը խթանելու համար` նեռառյալ աշխատանքային շուկայում: